एसओ महेश प्रसाद ने अपने स्तर से उसकी तलाश शुरू की। काफी देर बाद घटना की जानकारी डीआईजी राजकुमार को मिली। इस पर उन्होंने जिले में पुलिस को अलर्ट कर दिया। एसपी ग्रामीण अनिल कुमार को मामले पर नजर रखने और कार्रवाई के निर्देश दिए। देर रात को फरार मुल्जिम को पकड़ लिया गया। इससे थाना पुलिस सहित उच्चाधिकारियों ने राहत की सांस ली। इधर, डीआईजी ने थाना अलीगंज प्रभारी महेश प्रसाद और अन्य पुलिसकर्मियों को लापरवाही पर जमकर फटकार लगाई। साथ ही मामले की जांच कराने के निर्देश दिए। डीआईजी ने जांच सीओ आंवला कर्मवीर सिंह को सौंपी है। सीओ आंवला एक सप्ताह में जांच पूरी कर डीआईजी को रिपोर्ट सौपेंगे।